lflage/wiki-talks huggingface dataset:
Keskustelu:George Robinson Ripon

message: Melkoisen määrän tekstiä sain lisättyä artikkeliin suunnilleen huomaamattani, joten ajattelin pistää pystyyn arvion artikkelin laadusta. Lupaavasta tämä kai menisi. --Prospero One (keskustelu) 8. lokakuuta 2020 kello 18.59 (EEST)
replies: text: Johdantoon voisi laittaa vähän luonnehdintaa urasta. Nyt siinä on käytännössä vasta lyhyt määritelmävirke. Mietin tuota puolisoa ja serkkuutta. Suomessa serkuilla on kai yhteinen isoäiti tai isoisä, mutta heillä ei ollut. Onko Suomessa sitten erillistä sanaa tuollaiselle serkulle, jossa taso onkin eri. -- PtG (keskustelu) 10. lokakuuta 2020 kello 21.19 (EEST)
replies: text: :Lihotetaan vähän johdantoa, jees. Vaihdoin myös serkkuuden ihan muotoon "olivat sukua". --Prospero One (keskustelu) 10. lokakuuta 2020 kello 21.42 (EEST)
replies: text: ::Jepulis, kelpaa mulle  --PtG (keskustelu) 13. lokakuuta 2020 kello 21.40 (EEST)

text: "mikä oli hänen periaatteitaan voimakkaampi syy" lienee turha ilmaus, jos sillä ei o jotain oleellista merkitystä. Commonsissa on valokuva, käytetäänkö mielummin maalausta? Muuten käy lupaavaksi. J.K Nakkila (keskustelu) 27. lokakuuta 2020 kello 21.02 (EET)
replies: text: :Totta, ihmiset kuitenkin yleensä tekevät asioita syistä johtuen joka tapauksessa, joten poistin pätkän. Mitä tulee kuvitukseen, niin olen yleensä näissä 1800-luvun henkilöissä yrittänyt käyttää katseenvangitsijana jotain kohtalaisen fotorealistista maalausta artikkelin alussa (esimerkkinä vaikkapa tämä), kun värivalokuvaa ei tietenkään ole saatavilla. Onhan tuolla artikkelissa alempana myös valokuva, jos lukijaa sattuu kiinnostamaan taiteilijan näkemyksen oikeellisuus. --Prospero One (keskustelu) 29. lokakuuta 2020 kello 09.33 (EET)
Tällä siis on kannatusta. Merkkaan lupaavaksi. J.K Nakkila (keskustelu) 29. lokakuuta 2020 kello 16.21 (EET)
</div>
thread_title:  Laatuarviointi
Keskustelu:Al Stewart

message: ? --Miihkali (K • M) 9. lokakuuta 2020 kello 12.13 (EEST)
replies: text: Kannatan lupaavaksi. --Savir (keskustelu) 14. lokakuuta 2020 kello 12.19 (EEST)

text: Kannatan ja merkitsen. --PtG (keskustelu) 13. marraskuuta 2020 kello 17.09 (EET)
</div>
thread_title:  Laatuarviointi
Keskustelu:Unionin ulkoasioiden ja turvallisuuspolitiikan korkea edustaja

message: Heittämällä lupaavaksi, eikö niin? Pohdin että voisi olla myös hyvä artikkeli, kun melko vastaava Euroopan keskuspankin pääjohtaja on valittu hyväksi. --Hartz (keskustelu) 9. lokakuuta 2020 kello 16.56 (EEST)
replies: text: Vaikka EKP:n pääjohtajan johdanto on varsin lyhyt, tässä voisi johdantoa pidentää. Lupaavaksi nyt ainakin, hyväksin ehkä. --PtG (keskustelu) 13. lokakuuta 2020 kello 22.09 (EEST)

text: Menee mun puolesta hyväksikin, ihan kattava paketti.--Henswick (keskustelu) 10. marraskuuta 2020 kello 01.43 (EET)
Näköjään kannatusta. Merkitsen. J.K Nakkila (keskustelu) 12. marraskuuta 2020 kello 19.46 (EET)
</div>
thread_title: Laatuarviointi
Keskustelu:Sampo-konserni

message: Menisikö lupaavaksi? Artikkeli on nyt nykyisellä tasolla hyvin lähteistetty ja olennaiset asiat löytyy. --Bau98 (keskustelu) 9. lokakuuta 2020 kello 17.39 (EEST)
replies: text: Artikkeli tarvitsee organisaatio-osion, jossa kerrottaisiin myös liiketoiminnoista ja rakenteesta.  --AinScept (keskustelu) 9. lokakuuta 2020 kello 18.04 (EEST)
replies: text: :Eiköhän ne pysty lisäämään artikkeliin. --Bau98 (keskustelu) 9. lokakuuta 2020 kello 21.51 (EEST)
replies: text: ::Vaan eipä lisätty. Vastustan ja arkistoin. J.K Nakkila (keskustelu) 3. marraskuuta 2020 kello 13.23 (EET)
</div>
thread_title:  Laatuarviointi
Keskustelu:Nordea

message: Menisikö lupaavaksi? Artikkeli on nyt nykyisellä tasolla hyvin lähteistetty ja olennaiset asiat löytyy. --Bau98 (keskustelu) 9. lokakuuta 2020 kello 17.39 (EEST)
replies: text: Tein pieniä parannuksia ja artikkeli menee minun puolestani lupaavaksi. Vuosikatsaukseen viitatessa olisi ihan kiva aina merkitä myös sivunumerot näkyviin (296-sivuisesta raportista ei kovin nopeasti tietoja tarkasteta), mutta tuo nyt ei ole mikään kriittinen puute.--Henswick (keskustelu) 10. marraskuuta 2020 kello 02.02 (EET)

text: Eiköhän tämä  kelpaa. Varhaishistoria sivuutetaan aika nopeasti, kun taas 2010-luvusta on moninkertainen määrä tekstiä. Tätä epätasapainoa olisi hyvä korjata. --Miihkali (K • M) 13. marraskuuta 2020 kello 11.47 (EET)
replies: text: :Lisäsin hieman varhaista historiaa, kannatan myös lupaavaksi. --AinScept (keskustelu) 13. marraskuuta 2020 kello 15.54 (EET)
Ilmeisesti kannatusta. Merkkaan. J.K Nakkila (keskustelu) 13. marraskuuta 2020 kello 16.30 (EET)
</div>
thread_title:  Laatuarviointi 

message: näpytel infoboksiin uudet talouden tunnusluvut. --0dorkmann (keskustelu) 20. toukokuuta 2024 kello 14.26 (EEST)
thread_title:  annual-report-nordea-bank-abp-2023.pdf
Keskustelu:Sylvi-myrsky

message: Ilmatieteen laitoskin luokittelee rajuilmaksi, joten artikkeli varmaan parempi siirtää nimelle Sylvi-rajuilma? --Anr (keskustelu) 9. lokakuuta 2020 kello 17.57 (EEST)
replies: text: Olen samaa mieltä, rajuilma on tässä oikea termi. Lisähuomiona mainittakoon, että Ilmatieteen laitos näyttää pitävän Sylvi-rajuilmana ainoastaan illalla Baltiasta noussutta ja Keski-Suomeen edennyttä ukkospilvirykelmää. Esimerkiksi aiemmin samana päivänä tapahtunut Porin syöksyvirtaus aiheutui erillisestä ukkospilvestä, ei Sylvi-rajuilmasta (yllä linkitetty sivu ei mainitse Satakuntaa). Blizk2 (keskustelu) 11. huhtikuuta 2021 kello 23.41 (EEST)
thread_title:  Artikkelin nimi
Keskustelu:Ilmastotoiminta

message: Nyt sivun sisällön aiherajaus tuntuu menevän aika lailla ilmastotoiminta.fi:n sisällön mukaan ja viittaa siihen. Ilmastotoiminta.fi -sivusto tai projektit ovat harvoin wikipedian kannalta ns. merkittäviä ja nykyisellä sisällöllä se katsotaan lähinnä mainostukseksi. Ilmastotoiminta, kansalaisten ja organisaatioiden yms toiminta ilmastonmuutoksen estämiseksi, aiheena yleisesti on kuitenkin Wikipedian kannalta merittävä aihe ja aiheesta löytyy lähteitä joten sisältö pitäisi fokusoida laajempaan kontekstiin kuin yksittäinen sivusto. Oma neuvoni on, että katsotte onko jossain muussa wikipediassa jo valmiiksi aiheen kannalta sopivaa artikkelia ja otatte sen rajauksen pohjaksi. (esim. :en:Climate movement ?) Rajaus voi sinänsä olla Suomikohtainenkin jolloin artikkeli olisi Ilmastotoiminta Suomessa tms.--Zache (keskustelu) 9. lokakuuta 2020 kello 23.01 (EEST)
replies: text: muokkasikin jo artikkelia lähemmäs yleistä linjaa. Kiitos. --Zache (keskustelu) 9. lokakuuta 2020 kello 23.03 (EEST)
Kiitos neuvoista profiilille Zache. Savir-profiilin muokkaukset alkavat mennä liiallisuuksiin. Kyllä toimintaa esittelevän sivun voi nyt kerran mainita ilmastotoiminta-sivulla, se olisi ihan tavanmukaista, kun kyseessä on toimintaa esittelevä luotettava sivu. –Kommentin jätti AnnaElina (keskustelu – muokkaukset) 9. lokakuuta 2020 kello 23.47 (EEST)

text: Onhan se mainittu artikkelissa, Aiheesta muualla -osiossa, jonne aihetta käsittelevät ulkoiset sivustot laitetaan. --Savir (keskustelu) 9. lokakuuta 2020 kello 23.51 (EEST)

text: Eli ideana on se, että leipätekstissä on ainoastaan suomenkieliseen Wikipediaan osoittavia linkkejä ja sivuston ulkopuolelle osoittavat linkit ovat joko lähdeviitteitä tai sitten aiheesta muualla osiossa. Ulospäinosoittavia linkkejä on myös joskus tietolaatikoissa, navigaatiomallineissa ja taulukoissa, mutta nämä ovat harvinaisempia ja lähdeviitteet ja aiheesta muualla -linkit on ne perustapaukset. Sivulla Ohje:Linkit#Ulkoiset_linkit on hyvin lyhyt ohje.  --Zache (keskustelu) 10. lokakuuta 2020 kello 03.27 (EEST)
thread_title:  Sivun aiherajaus
Keskustelu:Yleisurheilu kesäuniversiadeissa 1973

message: Annetuista lähteistä ei löytynyt viestijoukkueiden kokoonpanoja. Nuo on otettu jostain muualta tai keksitty päästä.--MAQuire (keskustelu) 9. lokakuuta 2020 kello 23.09 (EEST)
thread_title:  Viestijoukkueet
Keskustelu:Tales of Mystery and Imagination (albumi)

message: Ehdotan . --Miihkali (K • M) 10. lokakuuta 2020 kello 14.19 (EEST)
replies: text: Kaippa tämä menee. --PtG (keskustelu) 15. lokakuuta 2020 kello 21.58 (EEST)
replies: text: : Laajensin artikkelia hieman. --Miihkali (K • M) 4. marraskuuta 2020 kello 13.16 (EET)

text: Kannatus minultakin.--Henswick (keskustelu) 8. joulukuuta 2020 kello 13.02 (EET)
replies: text: : Kannatusta ilmeisesti löytyy. Merkitsen  ja arkistoin. --Miihkali (K • M) 11. joulukuuta 2020 kello 10.15 (EET)
</div>
thread_title:  Laatuarviointi
Keskustelu:K. A. Saarinen

message: Eduskuntamatrikkeli mainitsee syntymäpaikaksi Vanajan, mutta yliopistomatrikkeli ja HS:n syntymäpäivä/kuolinuutiset Iitin. Jälkimmäinen lienee oikein, koska hänen samanniminen isänsä on syntynyt Vanajalla. --Pihamies (keskustelu) 11. lokakuuta 2020 kello 03.32 (EEST)
thread_title:  Syntymäpaikka
Keskustelu mallineesta:Hannu Salonen

message: Miksi tämä malline on nimeltään Hannu Salonen? Ilmeisesti ovat Saksalaisia TV-sarjoja. --Kospo75 (keskustelu) 11. lokakuuta 2020 kello 07.28 (EEST)
Mallineen nimi on Hannu Salonen, koska siinä luetellaan Hannu Salosen ohjaamat elokuvat, tv-sarjat ja muut työt. Salonen on kyllä ohjannut, saksalaisdekkareita mutta myös elokuvia. --Holkomolkopoo (keskustelu) 11. lokakuuta 2020 kello 07.56 (EEST)
replies: text: Olisiko parempi nimi Hannu Salosen ohjaustyöt? --Kospo75 (keskustelu) 11. lokakuuta 2020 kello 09.03 (EEST)
replies: text: :Tällä hetkellä malline sisältää vain ohjaustöitä, joten ihan hyvä nimi sekin. --Holkomolkopoo (keskustelu) 11. lokakuuta 2020 kello 10.52 (EEST)
replies: text: ::Tarkoitan, että lukija ei tajua ideaa. Niin kuin minäkin. Pelkkä nimi ihmetyttää. Helppo olisi 1-2 sanalla selkeyttää. --Kospo75 (keskustelu) 11. lokakuuta 2020 kello 16.06 (EEST)
replies: text: ::: Malline voi periaatteessa sisältää muitakin asioita, jotka liittyvät Hannu Saloseen kuin ohjaustöitä. Jos nimeksi vaihdetaan Hannu Salosen ohjaustyöt se rajaa sisällön pelkkiin ohjaustöihin tai sitten nimi täytyy taas vaihtaa jos siihen lisätään jotakin muuta. Nyt mallineen kategorioista käy ilmi, että ne sisältävät listan ohjauksista. Mielestäni pelkkä nimi Hannu Salonen on selkeä ja sisältää mahdollisuuden lisätä helposti kaikenlaisia asioita ja kategorioita mallineeseen. --Holkomolkopoo (keskustelu) 11. lokakuuta 2020 kello 17.14 (EEST)
replies: text: :::: Ajattele asiaa lukijan kannalta: Hän lukee artikkelia saksalaisesta TV-sarjasta. Sen alalaidassa on malline Hannu Salonen. Ensimmäisen ajatus: tässä on joku sekaannus, ei nämä asiat liity toisiinsa. Näin ainakin minulle kävi. EDIT: Kävisikö muoto Elokuvaohjaaja Hannu Salonen. --Kospo75 (keskustelu) 13. lokakuuta 2020 kello 14.12 (EEST)
replies: text: ::::: Ok yritän, hän on vaikkapa Kriminalisti-sarjan sivulla ja miettii mitä malline tekee sivulla. Tällöin hän päättää klikata mallineessa olevaa 'näytä'-painiketta ja lukee kategorian nimen "TV-elokuvat ja -sarjat (ohjaus)", josta Kriminalisti löytyy. Tällöin hän päättelee, että mallineen otsikon henkilö, Hannu Salonen on varmaankin ohjannut tätä tv-sarjaa vuosien 2011-2013 välisenä aikana ja samalla kiinnostuu muistakin Salosen ohjaustöistä. --Holkomolkopoo (keskustelu) 13. lokakuuta 2020 kello 16.15 (EEST)
thread_title: Mallineen nimi
Keskustelu luokasta:Uima-altaat

message: Uima-allas artikkeli ei tarvitse yksinään erillistä luokkaa, vaan sen voi luokitella yläluokkaan. Luokittelu muutenkin on epäonnistunut.--MAQuire (keskustelu) 11. lokakuuta 2020 kello 12.59 (EEST)
Olen lisäämässä luokkaan artikkeleita ottaen viitteitä englanninkielisestä wikipediasta--Ptmies (keskustelu) 11. lokakuuta 2020 kello 13.06 (EEST)
replies: text: Juu, huomasin, että minuutti mallineen lisäämisen jälkeen luotiin luokkaan sopiva artikkeli. Lisäsin sen nyt luokkaan ja poistin postokeskustelumallineen.--MAQuire (keskustelu) 11. lokakuuta 2020 kello 13.08 (EEST)
thread_title:  Poistokeskustelu
Keskustelu:Uima-allas

message: Määritelmä ja muu sisältö on ristiriidassa. Esimerkiksi kylpytynnyrissä, kylmävesialtaassa tai kahluualtaassa ei uida.--MAQuire (keskustelu) 11. lokakuuta 2020 kello 13.33 (EEST)
thread_title:  Määritelmä
Keskustelu:Luettelo perinteisistä suomalaisista vesiliikennesanoista

message: Artikkeli lähtisi kehittymään systemaattisemmin, jos ensin koottaisiin jonkinlainen, suppeakin, bibliografia. Esimerkiksi Vuorela, Toivo: Kansanperinteen sanakirja on aivan perusteoksia. Aihepiiriin liittyviä mm. Lohtaja-Ahonen, Sirke: Suomalainen purjehdussanasto, Söderholm, Päivi: Nykymerenkulun sanakirja.--Juha Kämäräinen (keskustelu) 11. lokakuuta 2020 kello 13.39 (EEST)
thread_title:  Lähteistä
Keskustelu:Kemal Jumblat

message: Kumpikohan on oikein, Jumblat vai Jumblatt?--MAQuire (keskustelu) 11. lokakuuta 2020 kello 13.59 (EEST)
replies: text: Ja onko etunimi Kemal vai Kamal? Pojan artikkelissa on myös muoto Kamil.--MAQuire (keskustelu) 11. lokakuuta 2020 kello 14.02 (EEST)
thread_title:  Nimi
Keskustelu:Jatkosodan suomalainen ilmatorjunta

message: Toisen maailmansodan lentotoimintaan liittyviin artikkeleihin on ainakin Suomen osalta tehty muokkauksia, joissa epäillään numerotietojen oikeellisuutta ja jopa niiden tahallista kaunistelua. Pohdinnassa on paljon hyvää, esimerkiksi sen suhteen, pudotettiinko viholliskone ilmatorjunnalla, hävittäjillä vai putosiko se muiden syiden takia. Myös vertaaminen Neuvostoliiton vastaaviin tilastoihin on mielenkiintoista. Se kuitenkin häiiritsee, että Neuvostoliiton tietoja pidetään virheettöminä ja kaunistelemattomina. --Kospo75 (keskustelu) 11. lokakuuta 2020 kello 19.50 (EEST)
thread_title: Pudotusten ja muiden numerotietojen täsmällisyydestä
Keskustelu:US Airways

message: Artikkelista puuttuu yhtiön historia, se oli alun perin 1939 perustettu Allegheny Airlines, joka muutti 1979 nimensä USAiriksi. Q0ywo (keskustelu) 11. lokakuuta 2020 kello 21.09 (EEST)
thread_title: Allegheny Airlines
Keskustelu:Luettelo Suomen ilmatorjunnan jatkosodassa pudottamien viholliskoneiden lukumääristä vuosittain

message: Tekstissä kritisoidaan Suomen päämajan tilastoja epätarkoiksi ja liioitelluiksi. Tähän on perusteluna Neuvostoliiton ilmoittamat tappioluvut “– –46 100 konetta ja muilla lennoilla 60 300 lentokonetta. Näin ollen 4 %:n osuus merkitsisi Suomea vastaan menetetyn sotalennoilla tai lentokentille tuhottuina noin 1 850 lentokonetta.” Ovatko nämä luvut siis virheettömiä ja voiko Suomen tilastoja arvioida niiden perusteella? --Kospo75 (keskustelu) 12. lokakuuta 2020 kello 07.46 (EEST)
thread_title: Suomen ja Neuvostoliiton tilastot
Keskustelu:Vulture Culture

message: Anteeksi, että näitä levyjä tulee nyt jatkuvalla syötöllä laatuarviointiin. Mutta ei näillä ole kiire. Ehdotan kuitenkin lupaavaksi, vaikka tämä aika lyhyt onkin. --Miihkali (K • M) 13. lokakuuta 2020 kello 10.37 (EEST)
replies: text: Juu, kai tää lupaavaksi menee. PtG (keskustelu) 17. lokakuuta 2020 kello 17.51 (EEST)

text: Kyllähän tämä lupaavaksi riittää. --Lentokonefani asiaa? | syntilista 21. lokakuuta 2020 kello 17.01 (EEST)
2 kannatti, merkitsen. J.K Nakkila (keskustelu) 28. lokakuuta 2020 kello 14.12 (EET)
</div>
thread_title:  Laatuarviointi
Keskustelu:Fat Lizard Brewing Company

message: Nimim. Aaaatu on merkinnyt artikkelin laatuarvioinniksi, mutta ilmeisesti unohtanut aloittaa asiasta keskustelun. Mielestäni artikkeli nousee kyllä Lupaavan tasolle. Sitä ennen pitäisi kuitenkin korvata GTA-kaljan faniwikiin osoittava lähde paremmalla. Julkaisiko pulju asian tiimoilta esim. some-tiedotteen? Meikäläisellä ei Facebookia ole, joten en pysty tarkistamaan. Jos ei muu auta, niin voihan tuon tiedon toki poistaakin, vaikka se ihan hauska knoppi onkin. --Miihkali (K • M) 13. lokakuuta 2020 kello 10.59 (EEST)
replies: text: Näin kävi. Kiitos huomiosta ja paikkaamisesta. Jalo ele. Kaljasta julkaistiin ainoastaan, että tuote on, myynnissä on, nyt sitä saa ja kuvailtiin makuprofiili. Anekdootissa jippona, kuten tavallista tällaisissa usein, että se vähän niin kuin pitää tajuta, jotta oivaltamisen ilo toteutuu. Tietosanakirja olisi ollut kovin sopiva alusta sen pilaamiseen ja auki selittämiseen. Lähde oli paras mikä netistä löytyi, missä tuota aihetta avataan edes jostain näkökulmasta. Aaaatu (keskustelu) 13. lokakuuta 2020 kello 13.46 (EEST)
replies: text: : Joo, sitä voi miettiä, että onko tuo ”yleisesti pääteltävissä” oleva tieto, joka ei siksi tarvitsisi lähdettä, jossa asia sanotaan suoraan. Mutta GTA-tehtävien nimistä ja sisällöistä pitäisi kyllä löytää joku parempi lähde. Faniwikiä voi muokata kuka tahansa, mikä tekee siitä kehnonlaisen lähteen. --Miihkali (K • M) 13. lokakuuta 2020 kello 15.12 (EEST)
replies: text: :: Joo. Ei löydy. Netti on täynnä huttua tuon osalta. Rockstar ei listaa peliensä sisältöä. He tekee vaan sen pelin ja fanit tuottaa sisällön jos joku haluaa jäsennellä tapahtumien kulkua. Peliin ei näköjään kannata viitata suoraan. Katsoin englanninkielisen wikin listaa hyväksyttyjen meedioiden lähteistä peliviittauksiin, niin aika suppea ja nihkeä homma näemmä. https://en.wikipedia.org/wiki/Wikipedia:WikiProject_Video_games/Sources#Reliable_sources

text: ::Kaivelin kuitenkin somesta tuon liikkeelle panneen kommentin ja lafkan ulostulon sen jäljiltä. Olisiko hyvä noin? Vihjailua joka suunnasta, mistä joutuu olemaan länsimaisen populäärikulttuurin ulkopuolinen ja kognitiivisesti kömpelö, jos tuota esittämääni ydinajatusta ei saa kasaan keräämäni taustoituksen perusteella. Aaaatu (keskustelu) 13. lokakuuta 2020 kello 20.17 (EEST)
replies: text: ::: Joo, eiköhän se. Muutin vielä sanamuotoa hiukan niin, että käy ilmi, että tämä on periaatteessa spekulaatiota. Kyllä minä tätä voisin  kannattaa. --Miihkali (K • M) 13. lokakuuta 2020 kello 20.23 (EEST)
replies: text: :::: Kova homma. Hyvältä näyttää. Hyvä korjaus. Aaaatu (keskustelu) 13. lokakuuta 2020 kello 20.28 (EEST)
replies: text: ::::: Ihan hiki tuli. Rankkaa hommaa tämä rahvaan valistaminen. --Miihkali (K • M) 13. lokakuuta 2020 kello 20.30 (EEST)

text: Kai tämä voisi  mennä. --PtG (keskustelu) 17. lokakuuta 2020 kello 12.17 (EEST)
Arkistoin ja merkkaan. J.K Nakkila (keskustelu) 27. lokakuuta 2020 kello 11.38 (EET)
</div>
thread_title:  Laatuarviointi
Keskustelu:Vasili Ponomarjov

message: NHL-sopimus solmittu: on merkittävä. --URunICon 13. lokakuuta 2020 kello 18.29 (EEST)
replies: text: Hups, en tiennyt että NHL-sopimus on automaattinen merkittävyys. Käyn heti poistamassa merkittävyysmallineen. Anteeksi kovasti. --James Chudrie (ディベート) 13. lokakuuta 2020 kello 18.30 (EEST)
replies: text: :No ei se periaatteessa olekaan. Tällainen kirjoittamaton käytäntö kuitenkin luotiin tuossa 2-3 vuotta sitten. Ajatus kai on, että poistellaan sitten sopimuksen loppumisen jälkeen artikkelit niistä, jotka eivät päässeetkään AHL:ään tai NHL:ään.--MAQuire (keskustelu) 13. lokakuuta 2020 kello 18.37 (EEST)

text: Tämähän ei takaa, että pelaisi koskaan edes ammattilaissarjassa puhumattakaan NHL:stä. Toisaalta tällä perusteella on täällä useampikin jääkiekkoilija säilytetty, joten johdonmukaisuuden takia pitäisi tämäkin säilyttää.--MAQuire (keskustelu) 13. lokakuuta 2020 kello 18.34 (EEST)

text: Ei pelannut pääsarjatasolla, poistettava. Turha näissä on kiirehtiä, osa näistä ei tule koskaan NHL:ssä pelaamaan. Voisi odottaa, että ensin pelaavat, ja luoda vasta sitten. Stryn (keskustelu) 13. lokakuuta 2020 kello 18.35 (EEST)
replies: text: :Tällä logiikallahan esimerkiksi Alexis Lafrenière ei olisi wikimerkittävä, koska on pelannut vain juniorisarjoja... Kaikki varatut pelaajathan eivät saa NHL-sopimusta, joten varaus ei sinänsä ole merkittävyyskriteeri. Soppari kuitenkin on mielestäni jo merkittävyyden tae. --URunICon 13. lokakuuta 2020 kello 22.24 (EEST)
replies: text: ::Alexis Lafrenièresta löytyy niin paljon aiheesta riippumattomia luotettavia lähteitä, jotka periaatteessa määrittävät merkittävyyden, ettei hänen kohdallaan taida tarvinne vedota sopimukseen.--MAQuire (keskustelu) 13. lokakuuta 2020 kello 22.29 (EEST)
replies: text: :::Lisäksi Lafrenière on NHL:n ykkösvaraus. Ykkösvarausten pitäisi kyllä olla tarpeeksi merkittäviä vaikka eivät olisi vielä pelanneetkaan pääsarjatasolla. --James Chudrie (ディベート) 14. lokakuuta 2020 kello 18.53 (EEST)
thread_title: Merkittävyys
Keskustelu:David Quenneville

message: Korkeimmillaan AHL:ssä pelannut, eli ei suuntaviivojen mukaan merkittävä. NHL-varauskin jo 4 vuotta sitten, joten ei voi perustella silläkään kukaan merkittävyyttä. Stryn (keskustelu) 13. lokakuuta 2020 kello 21.48 (EEST)
replies: text: Tämä artikkeli ei ole keskustelua herättänyt, mutta mainittakoon, että sivulla Keskustelu:Dmitri Sokolov (jääkiekkoilija) ollaan nähtävästi päätymässä siihen, että AHL-ottelutkin riittävät tekemään pelaajan wikimerkittäväksi. PtG todennut tuolla sivulla näin: "AHL on täysiverinen ammattilaissarja, joka käytännössä vastaa tasoltaan myös kotimaista Liigaa, joten jos Liiga-peli on merkittävä niin on myös AHL-peli." Itse olen samaa mieltä. --Nironen (keskustelu) 14. lokakuuta 2020 kello 23.07 (EEST)
replies: text: :Juuri näin. Iivarius (keskustelu) 15. lokakuuta 2020 kello 12.44 (EEST)
thread_title:  Merkittävyys
Keskustelu:Ipratropium

message: Atrovent = suun kautta keuhkoihin.
Atrovent nasal = nenään = nuhaan.
https://www.yliopistonverkkoapteekki.fi/epages/KYA.sf/fi_FI/?ObjectID=13234&ViewAction=FacetedSearchProducts&SearchString=ipratropiumbromidi
https://www.yliopistonverkkoapteekki.fi/epages/KYA.sf/fi_FI/?ObjectPath=/Shops/KYA/Products/052431
https://pharmacafennica.fi/spc/2041404
ATROVENT NASAL nenäsumute, liuos 21 mikrog/annos
Ipratropiumbromidi 21 mikrog/annos.
Nenäsumute.
Allergisen ja ei-allergisen riniitin(=nuhan) symptomaattinen(=?) hoito.
--Ee1518 (keskustelu) 14. lokakuuta 2020 kello 13.51 (EEST)
thread_title:  Myös nenäsuihke olemassa, sillä eri käyttötarkoitus.
Keskustelu:Friedrich Stolberg

message: Lähteen mukaan Stolberg eli 1850–1819, artikkelin mukaan 1850–1919. Oikeat vuosiluvut lienevät 1750–1819, joten päivitän artikkelin tämän mukaisesti. --Silvonen (keskustelu) 14. lokakuuta 2020 kello 19.52 (EEST)
replies: text: Erinomaista tarkkuutta. Jos näin vähillä virheillä on päästy, ei huono saavutus. --Abc10 (keskustelu) 14. lokakuuta 2020 kello 21.02 (EEST)
thread_title:  Syntymä- ja kuolinvuosi
Keskustelu:Lasten päivähoito

message: Tämä artikkeli on aika turha, kun nykyään ei enää puhuta ollenkaan päivähoidosta, vaan varhaiskasvatuksesta, ja monessa kohdassa lähteenä käytetty lakikin on kumottu varhaiskasvatuslailla. Quutar (keskustelu) 14. lokakuuta 2020 kello 20.33 (EEST)
thread_title:  Päivähoidosta varhaiskasvatukseen